माकपा का नेतृत्व में किसी बदलाव की संभावना से इनकार  
पश्चिम बंगाल और केरल विधानसभा चुनावों में पार्टी के खराब प्रदर्शन के बाद माकपा ने नेतृत्व में किसी बदलाव की संभावना से इनकार किया।
पश्चिम बंगाल और केरल विधानसभा चुनावों में पार्टी के खराब प्रदर्शन के बाद माकपा ने नेतृत्व में किसी बदलाव की संभावना से इनकार किया। विधानसभा चुनावों में पार्टी की हार के कारणों पर विचार के लिए वरिष्ठ नेताओं की बैठक हो रही है।  पार्टी ने उन खबरों को भी अफवाह करार दिया जिनमें कहा गया था कि पश्चिम बंगाल के निवर्तमान मुख्यमंत्री बुद्धदेव भट्टाचार्य ने राज्य में पार्टी की हार की जिम्मेदारी लेते हुए पोलित ब्यूरो से बाहर होने की पेशकश की है। भट्टाचार्य पोलित ब्यूरो की बैठक में शामिल नहीं हुए। बैठक में चुनाव नतीजों पर चर्चा होनी है।  पोलित ब्यूरो के सदस्य एम के पंधे ने कहा कि पोलित ब्यूरो चुनाव नतीजों पर प्रारंभिक विचार-विमर्श करेगा और केंद्रीय समिति चुनावों में हार के कारण का विस्तार से विश्लेषण करेगी।  विधानसभा चुनावों में पार्टी की हार के बाद नेतृत्व में परिवर्तन के बारे में पूछे जाने पर पंधे ने कहा,  मैं नहीं समझता कि नेतृत्व में कोई बदलाव होगा।  उन्होंने संवाददाताओं से कहा कि भट्टाचार्य के बाहर होने की खबरें सही नहीं हैं।  हमें किसी चीज के बारे में कोई सूचना नहीं दी गई है। यह गलत है।  पश्चिम बंगाल माकपा के सचिव विमान बोस ने भट्टाचार्य के पोलित ब्यूरो से बाहर होने की पेशकश को खबरों को अफवाह बताया।